ব্যাংকিং খাতে পরিচালক নিয়োগে বাংলাদেশ ব্যাংকের অনুমোদন নিতে হয়। নিয়ন্ত্রক সংস্থা ন্যূনতম যোগ্যতার ভিত্তিতে ব্যাংকগুলোকে পরিচালক নিয়োগের অনুমোদন দেয়। তবে বীমা খাতে পরিচালক নিয়োগে কোনো বিধি এখন পর্যন্ত নেই। অযোগ্য ও অদক্ষ অনেক পরিচালকের অধীনে চলছে এ খাতের অনেক কোম্পানির কার্যক্রম। গোপনে অনেক নতুন বীমা কোম্পানির মালিকানা বিক্রি হয়ে গেলেও এ বিষয়ে অন্ধকারে থাকছে আইডিআরএ। এসব প্রবণতা বন্ধ করে পরিচালক নির্বাচনে স্বচ্ছতা আনার লক্ষ্যে এ সংক্রান্ত বিধিমালাটি প্রণয়ন করছে আইডিআরএ।